
Uznesenie Okresný súd Lučenec v právnej veci vo veci navrhovateľa: A. B., nar. XX.XX.XXXX, bytom A. 30/39 proti manželke: C. B., nar. XX.XX.XXXX, bytom A. XX/XX, za účasti maloletého dieťaťa: A. B., nar. XX.XX.XXXX, o návrhu na rozvod manželstva a úpravu výkonu rodičovských práv a povinností k maloletému dieťaťu, takto rozhodol: I. Súd o d m i e t a
návrh na začatie konania vedený pod sp. zn. 17P/118/2024. odôvodnenie:
1. Tunajšiemu súdu bol dňa 18.06.2024 doručený návrh navrhovateľa, ktorým sa domáha rozvodu manželstva a úpravy práv a povinností rodičov k maloletému dieťaťu na čas po rozvode. Návrh neobsahoval náležitosti v súlade s §- om 25 a § 26 zákona č. 161/2015 Z.z. Civilný mimosporový poriadok (ďalej len "CMP"). 2. Z vyššie uvedeného dôvodu súd uznesením sp. zn. 17P/118/2024-20 zo dňa 16.07.2024 vyzval navrhovateľa na doplnenie podania, v lehote 15 dní od doručenia tohto uznesenia a to doplnenie návrhu na rozhodnutie, ktoré žiada navrhovateľ aby súd vyhlásil, v ktorom by bolo uvedené ako navrhuje upraviť práva a povinnosti rodičov k maloletému dieťaťu na čas po rozvode, taktiež predloženie dôkazu, na ktoré sa navrhovateľ v návrhu odvoláva a to doklad o poslednom spoločnom bydlisku manželov a uviesť v návrhu na začatie konania dátum jeho vyhotovenia. Predmetné uznesenie bolo navrhovateľovi doručené dňa 22.07.2024. 3. Podľa § 129 ods. 3 zákona č. 160/2015 Z.z. Civilný sporový poriadok (ďalej len "CSP"), ak sa v lehote určenej súdom podanie nedoplní alebo neopraví, súd podanie odmietne; to neplatí ak pre uvedený nedostatok možno v konaní pokračovať. 4. Vzhľadom k tomu, že navrhovateľ nedostatky návrhu neodstránil tak, ako bol na doplnenie vyzvaný uznesením sp. zn. 17P/118/2024-20 zo dňa 16.07.2024, uznesenie, ktorým bol vyzvaný na doplnenie návrhu mu bolo doručené dňa 22.07.2024 súd rozhodol tak, ako je to uvedené vo výroku tohto uznesenia a v zmysle § 129 ods. 3 CSP podanie odmietol, keďže ide o také vady konania, pre ktoré súd nemôže vo veci konať. 5. Záverom súd uvádza, že v štádiu konania, keď bol návrh na rozvod manželstva odmietnutý, rozhodovať o žiadosti navrhovateľa na priznanie oslobodenie od súdnych poplatkov sa súdu javí ako nehospodárne. Poučenie:
Proti tomuto rozhodnutiu možno podať odvolanie v lehote 15 dní odo dňa doručenia na Okresný súd Lučenec, Dr. Herza č. 14, 984 37 Lučenec. Odvolanie je potrebné predložiť s potrebným počtom rovnopisov a s prílohami tak, aby jeden rovnopis zostal na súde, a aby každý účastník dostal jeden rovnopis odvolania. Ak účastník nepredloží potrebný počet rovnopisov a príloh, súd vyhotoví kópie na jeho trovy. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Ak bude podanie doplnené alebo opravené v celom rozsahu v súlade s uznesením, ktorým súd vyzval účastníka na jeho doplnenie alebo opravu najneskôr do uplynutia lehoty na podanie odvolania proti uzneseniu o odmietnutí podania, o odvolaní proti tomuto uzneseniu môže rozhodnúť súd, ktorý ho vydal.

